Søndag blev de første danskere vaccineret mod coronavirussen, og det var ældre og frontpersonale på landets sygehuse, der fik de første stik. Men hvordan ser vaccinekøen ellers ud? Det har Sundhedsstyrelsen defineret i "Retningslinjer for håndtering af vaccination mod covid-19", der er en plan for vaccinationsudrulningen. Her er 12 målgrupper blandt danskerne rangeret. Sundhedsstyrelsen skriver, at "det kan være nødvendigt at justere rækkefølge under hensyntagen til blandt andet vaccineleverancer, logistiske forhold med videre". Som udgangspunkt omfattes gravide og børn under 16 år ikke af grupperne, fordi vaccinen endnu ikke er godkendt til de to målgrupper. Herunder kan du se den fulde liste - nummer 1 er forrest i køen, nummer 12 er bagerst.
Sundhedsstyrelsen har inddelt og prioriteret befolkningen i 12 grupper, når vaccinen rulles ud.